Sort messe (album)

Sort messe er et musikkalbum med Folque, utgitt i 1983. Sort messe ble Folques siste studio-LP.

Albumet skiller seg fra de andre platene deres dels ved at nesten alle sporene er nyskrevet, og ikke minst ved at gruppa ikke lenger hadde felespiller. I stedet ble det Lars Helljesens gitar og Morten Bings mandolin som sto for instrumentalsoloene. Selv om plata var annerledes enn andre Folque-plater, var gruppa svært fornøyd med den. Her er fortsatt låter med klart folkrock-preg, men også innslag av både bluegrass og cajun. 

De tre første låtene på plata «Heksetrilogien» henger tematisk sammen. Tittelsporet var et resultat av Morten Bings begeistring for fantasy-litteratur.

Sporliste

 «Sort messe» (Morten Bing)
 «Til Bloksberg» (Folque)
 «Stjerneskipet» (Morten Bing/Lars Helljesen)
 «Trollkjærring» (Morten Bing)
 «Unge Remarson» (Trad./Morten Bing)
 «Aske til aske» (Morten Bing/Lars Helljesen)
 «Katrine» (Morten Bing)
 «Ronald's kake» (Morten Bing)
 «Æ kan'kje danse» (Tom T. Hall/ norsk tekst Morten Bing)
 «Jon Remarson's jig» (Folque)
 «Hymne» (Trad./Morten Bing)

Medvirkende
 Jenn Mortensen: Sang
 Lars Helljesen: Sang, gitarer, fløyte
 Morten Bing: Mandolin, banjo, dulcimer, gitar, synth
 Roald Thommesen: Bass, keyboard
 Pål Søvik: Trommer, Taurus

Studiomusiker
 Geir Otnæs: Trekkspill
 Trond Øverland: Piano
 Gard «Dutte» Strøm: Pedal Steel
 Arvid Esperø: Produsent

Eksterne lenker
 Sort messe

Musikkalbum fra 1983
Folque-album